O‘zbekiston Markaziy saylov komissiyasiga Prezident saylovi bo‘yicha soat 6:00da boshlangan ovoz berish jarayoni haqidagi ma’lumotlar onlayn rejimida kelib tushmoqda. Prezident saylovini yoritish bo‘yicha Respublika matbuot markazi axborotiga ko‘ra, soat 18:00gacha saylovchilar ro‘yxatiga kiritilgan 20 million 428 ming 891 saylovchilarning 81 foizidan ortig‘i yoki 16,6 milliondan ortiq saylovchi ovoz berib bo‘ldi. Saylov jarayoni soat 20:00gacha davom etadi.